
Overvåking, jfr EUs vanndirektiv

Jon Barikmo, Signe Nybø, Morten Nicholls, Jan Cramer, Gunnar Larsen, Leif Inge Paulsen, Ola Glesne, Marit Astrup,  Hanne Therese Skiri.

Hanne Therese Skiri

SFT, Oslo

10.mai 2006

15. møte i ”Overvåkingsgruppa for EUs vanndirektiv”

Marit Astrup deltar for NVE på dette møte. NVE vil melde tilbake til DN hvem som blir fast representant i gruppa. 
Referat fra forrige møte ble godkjent.

Orientering om CIS workshop om overvåking av overflatevann 27.-28. april i Brüssel v/Signe.

DG_environment gikk gjennom overvåkingskravene i direktivet. De poengterte da at veilederen er fleksibel, men at nasjonale tilpasninger og endringer må begrunnes. Signe oppsummerte en del inntrykk fra andre lands arbeid med overvåking. Se Powerpointpresentasjon som ligger under møtepapirer på extranett. De enkelte innleggene som ble holdt, ligger på  CIRCA http://forum.europa.eu.int/Public/irc/env/wfd/library?l=/framework_directive/thematic_documents/12_-_monitoring/monitoring_networks/presentations&vm=detailed&sb=Title
Diskusjon basisovervåking/tiltaksorientert overvåking v/Signe.

Signes presenterte en figur (se extranett) som beskriver hvordan data fra basis- og tiltaktsorientert overvåking er tenkt benytta til helhetlig tolking av virkningene av sur nedbør og eutrofi på vannstatus. Figuren tydeliggjør skillene mellom ulike typer basisovervåking, tiltaksorientert overvåking (statlig/regionalt) og pålagt tiltaksorientert overvåking.  Figuren må videre bearbeides, men det var enighet om at denne figuren ga en bra oversikt, og ga lettere rom for tenking rundt overvåkingsnettverk og programmer.

Oppfølging prosjekt 1: Referansestasjonsprosjektet v/Signe.

NINA/NIVA har nå kvalitetssjekka de eksisterende referansestasjonene for elv og innsjø og gitt en oversikt over eksisterende referanselokaliteter og forslag til nye referanselokaliteter. 
Følgende arbeid gjenstår: 

· Når listene fra Sverige og Finland er klar vil NINA/NIVA gå gjennom og vurdere hvilke av disse som kan benyttes for vurdering av referanseforhold i Norge (dette er inkludert i oppdraget deres).

· Det er behov for få en oversikt over hvilke av de foreslåtte referansestasjonene i NINA/ NIVA prosjektet som det er tilgjengelig representative hydrologiske data for fra NVEs stasjonsnett, dvs hvilke NVE stasjoner er representative for hvilke av de foreslåtte referansestasjonene. Arbeidet kan være omfattende, og Marit tar kontakt med NINA/NIVA v/ Schartau for å diskutere hva det nøyaktig er behov for. Eventuell ny informasjon fra NVE skal NINA/ NIVA ta med i sluttrapporten (dette er inkludert i oppdraget deres). 

· Det er ikke sjekket om det finnes drikkevannskilder i nærliggende vassdrag som kan gi representative data for de ulike referansestasjonene. Dette vil Mattilsynet sjekke når det blir aktuelt å sette i gang slik overvåking. Følgelig vil ikke dette bli innarbeidet i sluttrapport for dette prosjektet. 
Når budsjettet foreligger for 2007, må overvåkingsgruppa vurdere hva som skal prioriteres for igangsetting. 

For marine referansestasjoner er det ikke gjort ytterligere utredningsarbeid.

Oppfølging prosjekt 2: Representativ basisovervåking i statlig regi v/Ola og Signe.

Ola gikk igjennom prosjektskissen (se extranett). Målet er å få en oversikt over områder i Norge som har eksisterende overvåking (m/flere parametere) og som av faglige og økonomiske grunner peker seg ut som aktuelle basisovervåkingslokaliteter. Når oversikten er klar må det utarbeides et forslag på stasjonsnett og det bør vurderes hvor god dekningsgrad det er.  Det er satt opp en rekke kriterier for valg av stasjoner. 

Framdrift: Prosjektskissen bør spisses ytterligere og få klarere rammer og presiseringer før Signe og Ola tar kontakt med NVK Multikonsult senest i løpet av juni. Siste frist for prosjektet er utgangen av oktober.

Oppfølging prosjekt 3: Representativ basisovervåking av grunnvann v/Jan.

En prosjektskisse er klar. Målet er å få et konkret forslag for overvåkingsnettverk. Eksisterende vannverkinfrastruktur skal benyttes mest mulig og analog konseptet skal benyttes.

Framdrift: Asplan viak som hadde det første prosjektet i høst vil få tilbud om å gjøre det videre arbeidet.  Sluttrapporten skal ferdigstilles innen 30. september. Prosjektskissen forelegges Sissel Tvedten for kommentarer, før prosjektet startes opp. 
Oppfølging prosjekt 4: Overvåking av SMVF v/Signe.

Det er enda ikke avsatt penger til dette og det har derfor vært arbeidet med dette prosjektet. 

Framdrift: DN og NVE vil ha et møte om SMVF i uke 20 i Trondheim. Da vil framdriften diskuteres, samt hva en veileder bør inneholde. I ettertid har møtet blitt utsatt inntil NVE har funnet kontaktperson for arbeidet
Oppfølging prosjekt 5: Tiltaksorientert overvåking: Hvilke parametere skal overvåkes (tabell 5)?

Et forslag på tabell ble forelagt. Endringer på tabellens struktur ble diskutert. Det ble bestemt at tabellen vil formes som en matrise hvor miljøeffekter og kvalitetselementer listes opp.  Påvirkningsfaktorer også bør kunne synliggjøres i tabellen. Det er viktig at inndelingen er gjenkjennbar, og det skal benyttes standardisert oppsett hvis dette finnes. 
Framdrift:  Signe lager en ny utgave av tabellen. Signe, Ola og Leif Inge vil diskutere hvilke miljøeffekter og kvalitetselementer som bør med i tabellen. I løpet av juni vil nøkkelpersoner i DN, SFT og FM legge inn informasjon i tabellen over hvilke kvalitetselementer som undersøkes i dag og hvilke som bør undersøkes etter implementeringen.

Oppfølging prosjekt 6: Standarder og veiledere v/Ola (tabell 6).

Det skal lages en oversikt over hvilke metoder som er standardisert eller anbefalt for å overvåke ulike kvalitetselementer. Kvalitetselementene i denne tabellen må være de samme som i tabell 5. 

Framdrift: Signe lager en ny utgave av tabellen som sendes ut til etatene for utfylling til neste møte. En tabell for kystvann, en for elver, en for innsjøer og en for grunnvann.

Orientering: Ola har sent ut et dokument med forslag på standardiseringsbehov, samt ferdige/snart ferdige standarder fra EU. Det er frist til 31. mai å gi innspill på disse forslagene. Det er særlig viktig å gi innspill på hvilke standarder vi synes er uaktuelle.

Oppfølging prosjekt 7: Overvåking av beskytta habitat og artsverneområder (tabell 7) v/ Signe. 

Disse områdene skal i liten grad overvåkes iht EUs vannrammedirektiv, men det trengs en tabell for ekstra parametere her. Sammenhengen mellom grunnvannet og overflatevann i våtmarksområder ble diskutert.

Framdrift: Tabellen fylles ut i løpet av høsten (for det meste gjelder dette DN). 

Oppfølging prosjekt 8: Veileder prioriterte stoffer v/Ola.

Konsulenter har vurdert listen over prioriterte stoffer og hvilke av disse som er relevante for Norge. Det har fra norsk side vært et fokus på monitoring design og i den sammenheng har det vært et samarbeid med Sverige om et felles innspill, samt samtaler med Danmark og Finland.

Framdrift: Ola har sent ut et dokument for kommentering til gruppa. 

Oppfølging prosjekt 10: Felles nordiske referansestasjoner v/Jan.

Målet er å lage et kart over felles nordiske referansestasjoner. 

Framdrift: Første workshop ble avholdt i april med første interkalibrering av metoder. Det vil foretaes en prøvetakingsrunde i september, en kjemisk kalibrering neste år og en sluttrapport neste sommer. 50 000 er satt av til NGU i år fra overvåkingsgruppa.

Oppfølging prosjekt 11: Ansvarsforhold for å pålegge tiltaksorientert overvåking (tabell 11) v/Signe.

Signe orienterte om tabellen. 

Framdrift: Signe vil lage en ny tabell og sender ut. De som pålegger overvåking må fylle inn i tabellen. Frist 15. august. 

Oppfølging prosjekt 9: Veileder; innhold, organisering og gjennomføring v/Signe.

Signe orienterte om en foreslått innholdsfortegnelse som hadde tatt utgangspunkt i andre lands organisering av veileder. Det ble diskutert hvordan arbeidet med gruppa skulle foregå. Hvor mye skal vi gjøre selv? Skal redaktørjobben settes ut eller skal konsulentbyra gjøre dette?

Det ble enighet om at overvåkingsgruppa selv lager en detaljert innholdsfortegnelse og legger en del føringer for hvordan veilederen skal organiseres. Det meste av arbeidet utover dette settes ut. Signe undersøker omkring erfaringer for arbeidet med veiledere knyttet til SMVF og karakteriseringsarbeidet.  Regionale myndigheter bør være sterkt involvert i arbeidet med veilederen siden det er de som blir brukerne.

Eventuelt: Ingen saker.

Ny møtedato: Tirsdag 12. september hos NVE i Oslo.

